Α4-0134/95/αναθ.

Σύσταση του Ευρωπαϊκού Κοινοβουλίου προς το Συμβούλιο όσον αφορά την ανάπτυξη των σχέσεων με την Ρωσική Ομοσπονδία και την κατάσταση στην Τσετσενία

Το Ευρωπαϊκό Κοινοβούλιο,

- έχοντας υπόψη το άρθρο Ι.7, δεύτερο εδάφιο, της Συνθήκης για την Ευρωπαϊκή Ένωση,

- έχοντας υπόψη το άρθρο 92 του Κανονισμού του,

- έχοντας υπόψη τα ψηφίσματά του της 15ης Δεκεμβρίου 1994 (( EE C 18 της 23.01.1995, σελ. 176)), 19ης Ιανουαρίου 1995 ((ΕΕ C 43 της 20.02.1995, σελ. 80)), 16ης Φεβρουαρίου 1995 ((EE C 56 της 06.03.1995, σελ. 115)) και 16ης Μαρτίου 1995 ((EE C 89 της 10.04.1995, σελ. 153 )) σχετικά με την κατάσταση στην Τσετσενία,

- έχοντας υπόψη το ψήφισμά του της 7ης Απριλίου 1995 ((ΣΠ της 07.04.1995, Μέρος ΙΙ, σημείο)) για τις συμφωνίες εταιρικής σχέσης με τα Νέα Ανεξάρτητα Κράτη (Ν.Α.Κ.),

- έχοντας υπόψη τις δηλώσεις της 17ης Ιανουαρίου 1995, 23ης Ιανουαρίου 1995, 6ης Φεβρουαρίου 1995, 1ης Απριλίου 1995 και 19ης Απριλίου 1995 του Συμβουλίου της Ευρωπαϊκής Ένωσης για την Τσετσενία,

- έχοντας υπόψη τα συμπεράσματα που περιέχονται στην έκθεση ((ΡΕ 211.572)) της αντιπροσωπείας του για τις σχέσεις με τη Ρωσία και της «ad hoc» αντιπροσωπείας που μετέβη στην Ινγκουσία και στην Τσετσενία από 22 έως 23 Μαρτίου 1995,

- έχοντας υπόψη την πρόταση συστάσεως της Επιτροπής Εξωτερικών Υποθέσεων, Ασφάλειας και Αμυντικής Πολιτικής (Α4-0134/95/αναθ.),

Α. επιθυμώντας να υποστηρίξει κάθε προσπάθεια που καταβάλλεται περαιτέρω για τη συνέχεια της δημοκρατικής μεταρρύθμισης στη Ρωσία καθώς και για το πολιτικό και οικονομικό άνοιγμα της χώρας αυτής,

Β. εκφράζοντας τη λύπη του για το γεγονός ότι ο πόλεμος στην Τσετσενία οδηγεί στην ενίσχυση των οπαδών της αμφισβήτησης των πολιτικών και οικονομικών μεταρρυθμίσεων καθώς και των τάσεων απομονωτισμού που υπήρχαν ανέκαθεν στη Ρωσία,

Γ. λαμβάνοντας υπόψη ότι η Ρωσική Ομοσπονδία έχει μεν το δικαίωμα να εκτιμά ότι απειλείται η εδαφική της ακεραιότητα, αλλά η διαφύλαξη αυτής της ακεραιότητας δεν μπορεί να δικαιολογεί όλα τα μέσα,

Δ. λαμβάνοντας υπόψη τις βίαιες και μαζικές παραβιάσεις των δικαιωμάτων του ανθρώπου στην Τσετσενία που είναι το αποτέλεσμα της όχι μόνο καταστροφικής αλλά και αυθαίρετης χρήσης των ένοπλων δυνάμεων οι οποίες πλήττουν κυρίως τον άμαχο πληθυσμό, κατά παράβαση του άρθρου 3 της Σύμβασης της Γενεύης του 1949 και του Συμπληρωματικού Πρωτοκόλλου αριθ. 2, ενώ την ίδια στιγμή δεν καταβάλλεται καμιά σοβαρή προσπάθεια εκ μέρους των ρωσικών αρχών για πολιτικό διάλογο με τους Τσετσένους αυτονομιστές,

Ε. λαμβάνοντας υπόψη ότι η πολιτική των εθνικοτήτων της Ρωσικής Ομοσπονδίας ενέχει την πιθανότητα επέκτασης των συγκρούσεων και σ' άλλα μέρη της Ομοσπονδίας,

ΣΤ. υπενθυμίζοντας ότι η Ρωσία είναι συμβαλλόμενο μέρος σε όλα τα κείμενα που έχουν εγκριθεί στο πλαίσιο της ΔΑΣΕ/ΟΑΣΕ, από τις συμφωνίες του Ελσίνκι έως τη Δήλωση της Βουδαπέστης, και ότι υπογράφοντας τη συμφωνία εταιρικής σχέσης έχει επίσης αναλάβει την υποχρέωση, απέναντι στην Ευρωπαϊκή Ένωση, να σέβεται τα δικαιώματα του ανθρώπου και τις δημοκρατικές αρχές,

1. καταδικάζει με μεγάλη αυστηρότητα τους εκβιασμούς που διαπράττονται στην Τσετσενία κατά των πολιτών, κατά παράβαση των στοιχειωδών δικαιωμάτων του ανθρώπου[semigr ]

2. δηλώνει ότι η διευθέτηση των συγκρούσεων στην Τσετσενία περνά πριν απ'όλα από τον πολιτικό διάλογο και ότι η χρήση ενόπλων δυνάμεων πρέπει να εξαρτάται αυστηρά από τις διατάξεις του Κώδικα Δεοντολογίας της ΟΑΣΕ τον οποίο ενέκρινε η Ρωσία στη Διάσκεψη Κορυφής της Βουδαπέστης (5-6 Δεκεμβρίου 1994) καθώς και από τις διατάξεις του Συμπληρωματικού Πρωτοκόλλου αριθ. 2 της Σύμβασης της Γενεύης του 1949 και ότι, για το λόγο αυτό, πρέπει να αποσυρθούν τα στρατεύματα της Ρωσικής Ομοσπονδίας[semigr ]

3. θεωρεί ότι η διαπραγματευτική μέθοδος που χρησιμοποιήθηκε μεταξύ της Ρωσικής Ομοσπονδίας και του Ταταρστάν μπορεί να αξιοποιηθεί και στο πλαίσιο άλλων ζωνών πιθανών συγκρούσεων μεταξύ του κέντρου και των περιοχών της Ρωσίας[semigr ]

4. πιστεύει ότι:

α) η συμβολή της Ευρωπαϊκής Ένωσης στην ανθρωπιστική βοήθεια για τα θύματα του πολέμου στην Τσετσενία πρέπει να συνεχισθεί και να αυξηθεί ουσιαστικά, κυρίως όσον αφορά ιατρικό εξοπλισμό και ενίσχυση για την ανασυγκρότηση[semigr ]

β) η ανθρωπιστική βοήθεια της Ευρωπαϊκής Ένωσης πρέπει να είναι περισσότερο εμφανής και ότι η Επιτροπή πρέπει να αναζητήσει τρόπους συνεργασίας με τις ρωσικές αρχές για ορισμένα συγκεκριμένα σχέδια όπως η παροχή υλικής ενίσχυσης για την επιστροφή των προσφύγων[semigr ]

5. συνιστά στο Συμβούλιο:

α) να διαμαρτυρηθεί έντονα προς την Ρωσική Κυβέρνηση και να δώσει δημοσιότητα στη διαμαρτυρία αυτή καθώς και σχετικές πληροφορίες[semigr ]

β) να αναβάλει την έγκριση τόσο της προσωρινής συμφωνίας όσο και της επικύρωσης της συμφωνίας για την σύναψη εταιρικών σχέσεων και την συνεργασία με τη Ρωσία, έως ότου τεθεί τέρμα στην κατάφωρη παραβίαση των ανθρωπίνων δικαιωμάτων και αρχίσει η διαδικασία για την επίτευξη πολιτικής επίλυσης του προβλήματος της Τσετσενίας[semigr ]

γ) να καταστήσει σαφές ότι η παραβίαση των ανθρωπίνων δικαιωμάτων από την Ρωσική Ομοσπονδία υπονομεύει σοβαρά το δημοκρατικό υπόβαθρο για την παροχή χρηματοπιστωτικής και οικονομικής ενίσχυσης στην Ομοσπονδία και επομένως το διακυβεύει.

δ) να καλέσει την Ρωσική Ομοσπονδία να αποκαταστήσει σχέσεις που θα στηρίζονται στις κοινές αρχές του Χάρτη των Ηνωμένων Εθνών και της ΟΑΣΕ καθώς και στην αμοιβαία εμπιστοσύνη, ούτως ώστε να τεθεί σε εφαρμογή η εταιρική σχέση που υπεγράφη επισήμως στην Κέρκυρα στις 24 Ιουνίου 1994[semigr ]

ε) να χρησιμοποιήσει την επιρροή του προς τα δύο αντιμαχόμενα μέρη ούτως ώστε να επιτευχθεί μόνιμη και άνευ όρων κατάπαυση του πυρός καθώς και την έναρξη διαπραγματεύσεων για την επίτευξη πολιτικής επίλυσης της διαμάχης[semigr ]

στ) να συνεχίσει τις προσπάθειές του προς τις ρωσικές αρχές προκειμένου η ομάδα βοήθειας της ΟΑΣΕ στην Τσετσενία να μπορέσει να εκπληρώσει την αποστολή της, και να ενθαρρύνουν την ΟΑΣΕ να διαδραματίσει μεσολαβητικό ρόλο προκειμένου να επιτευχθεί πολιτική λύση[semigr ]

ζ) να καταβάλει προσπάθειες, σε συνεργασία με την αποστολή της ΟΑΣΕ και με τις ομοσπονδιακές και τοπικές αρχές, για την καθιέρωση συστήματος διαμεσολάβησης (Ombudsman) για τον άμαχο πληθυσμό καθώς και για τη δημιουργία λειτουργικού μηχανισμού μέσω του οποίου θα είναι δυνατή η αναζήτηση και η καταδίκη των υπεύθυνων για τις παραβιάσεις των ανθρωπίνων δικαιωμάτων[semigr ]

η) να υποστηρίξει την αποστολή παρατηρητών από το Ευρωπαϊκό Κοινοβούλιο που θα είναι επιφορτισμένοι με τον έλεγχο της διεξαγωγής των εκλογών στην Τσετσενία, σε περίπτωση που διεξαχθούν ελεύθερες εκλογές[semigr ]

θ) να προβλέψει κοινή δράση για την παρακολούθηση των εκλογών, η διεξαγωγή των οποίων έχει ανακοινωθεί από τον Πρόεδρο της Ρωσικής Ομοσπονδίας για τις 14 Δεκεμβρίου 1995, και να φροντίσει για την πλήρη συμμετοχή του Ευρωπαϊκού Κοινοβουλίου στην κοινή αυτή δράση[semigr ]

6. αναθέτει στον Πρόεδρό του να διαβιβάσει την παρούσα σύσταση στο Συμβούλιο και, για ενημέρωση, στην Επιτροπή.